text: AGENDA CULTURAL FEBRER 2010 | iTarrega.wordpress.com # bloc informatiu de la ciutat de Tàrrega
  Inauguració de la Setmana Cultural del Departament de Francès de l'EOI: Presentació de dos treballs sobre l'agermanament entre les ciutats de Tàrrega i Blaye, i de l'exili dels republicans catalans a França
  El departament de llengua francesa de l'EOI de Tàrrega convoca una sèrie de propostes culturals vinculades amb la seva activitat docent. En aquesta jornada inaugural, dues alumnes guanyadores de les beques d'ajut al viatge l'any passat presentaran sengles treballs: Mercè Mosoll parlarà sobre l'agermanament entre les ciutats de Tàrrega i Blaye, i Immaculada Font sobre l'exili dels republicans catalans a França. Hi haurà també una degustació de creps.
  Setmana Cultural del Departament de Francès de l'EOI:
  Recital de cançó francesa amb Miquel Pujadó
  Concert d'aquest gran coneixedor de la música d'autor en llengua francesa. Gratuït
  Conferència informativa sobre la situació i necessitats de la gent gran
  A 2/4 de 5 de la tarda, al Casal de Gent Gran (Carrer de Salvador Espriu, 9)
  L'Ajuntament convoca aquesta xerrada informativa per exposar el nou projecte Agent de Platí, destinat a detectar les mancances i necessitats dels avis de la ciutat i els pobles agregats. Alhora es difondran les actuacions que es porten a terme des del consistori adreçades a la gent gran.
  Conferència: Al·lèrgies i intoleràncies alimentàries
  A càrrec de professionals del CAP de Tàrrega
  Organitza: APADOC i Consell Comarcal de l'Urgell
  Narració de contes en francès a càrrec de Catherine Favret
  El director d'Historias mínimas no abandona el camí de les petites experiències quotidianes i ara estrena La ventana, protagonitzada per l'ancià Manuel, qui als seus 80 anys es desperta en el que potser serà el darrer dia de la seva vida. Molt malalt, espera que el seu fill arribi des de l'estranger per a veure'l, però aquella mateixa tarda Manuel obre la finestra i decideix escapar-se en una última embranzida vital. Preu: 5 euros
  Tàrrega sona a… Original One Sound (reggae, hip-hop, cúmbia, ska, fussió)
  Concert amb Sargento García, Supa Bassie, Hermano L, Miguel Arraigo, Jah Nattoh, Pequeño Zergiote i King Faya
  Organitza: Satelit Jam i Regidoria de Cultura
  Els creadors del Fino's Reggae Festival desembarquen a Tàrrega amb l'Original One Sound, una nit de ritmes vibrants que inclourà hip-hop, cúmbia, ska, fusió i, és clar, molt de reggae. La vetllada anirà encapçalada per l'artista francès Sargento García, un dels noms destacats del mestissatge musical i que actuarà per primera vegada a les comarques de Lleida. Fins a onze artistes convidats compartiran escenari en aquesta proposta que inicia una nova edició del cicle Tàrrega sona a… Preu: 13 euros (s'habilitarà una urna per recollir donatius a favor dels damnificats pel terratrèmol d'Haití)
  SARGENTO GARCIA + SUPA BASSIE
  El parisenc Sargento García és una de les grans estrelles del mestissatge actual que arriba en format de sound-system i acompanyat del valencià Supa Bassie. En la seva primera visita a terres lleidatanes oferiran plegats l'espectacle Salsamuffin All Stars Sound.
  HERMANO L + NYAHBINGI SOUND
  Artista singular que sintonitza a la primera amb el públic a ritme de reggae, hip-hop i dance-hall, aquí acompanyat de Nyahbingi Sound.
  MIGUEL ARRAIGO I JAH NATTOH + REGGAELAND SOUND
  Estrelles de la nova discogràfica barcelonina Reggaeland. Miguel Arraigo és un poeta humil, de vers senzill, que ens presentarà el seu treball La esencia vital, deutor dels ritmes genuïnament jamaicans. D'ànima urbana, és un punyent cronista social. Per la seva part, Jah Nattoh interpretarà el seu àlbum de debut, En buenas manos, un mosaic multisonor.
  PEQUEÑO ZERGIOTE + PONENT ONE SOUND
  Aquest és un dels màxims exponents de l'escena hip-hop de Barcelona, acostant-se al so roots dels anys 70. Pujarà a l'escenari al costat dels lleidatans Ponent One Sound.
  KING FAYA + OUSMA SOLDIER
  Tancant el festival comptarem amb el combo de King Faya, el qual incorpora un nou membre procedent de la República de Ghana, Ousma Soldier.
  Monòleg d'humor a càrrec de Noèlia Krisiskolor
  A 2/4 d'1 de la nit, al Pub Einstein (Carrer de Sant Josep)
  Organitza: Pub Einstein Gratuït
  Sessió de ball amb el grup Madison
  Espectacle del Gran Circ Italià: Spirit of Circus
  Direcció dels Germans Rossi
  Organitza: Gran Circ Italià
  L'encant d'un circ amb arrels tradicionals envoltat d'una aureola d'innovació arriba a Tàrrega. Un programa màgic i dinàmic per a tots els públics per tornar a gaudir amb l'essència del circ de qualitat, de la mà d'una vintena d'artistes. Telèfon de reserves: 636 006 478. Entrades des de 8 euros. Telentrada. Descomptes del 50% en el preu de les entrades a través de www.atrapalo.com
  Inauguració del 9è. Cicle d'Art Contemporani:
  Instal·lació Xesto baleiro (Gest buit) de Tadeusz
  Per novè any consecutiu, la Sala Marsà de Tàrrega dóna veu a propostes artístiques d'avantguarda, transgressores en el seu format d'instal·lació plàstica. El cicle s'obre amb Xesto baleiro (en gallec "gest buit"), treball de Tadeusz que reflexiona sobre el concepte de l'absència, del nihilisme, del no-res. La comissària és Amàlia Salla. Fins al dia 28 de febrer.
  Xerrada – col·loqui És possible la dignitat? a càrrec de Raquel Bañeres
  Filmoteca de Catalunya · Filmoteca Terres de Lleida:
  Nocturno 29 (1968) de Pere Portabella, amb Luis Ciges i Lucía Bosé
  Continua a Tàrrega el cicle de projeccions de la Filmoteca de Catalunya · Filmoteca Terres de Lleida, que apropa cada mes un títol de culte dins la seva secció Zoom. Aquesta vegada s'ofereix una pel·lícula clau dins el moviment dels anys 60 conegut com l'Escola de Barcelona. Es tracta de Nocturn 29, el primer llargmetratge de Pere Portabella, de tall experimental. El film relaciona el cinema amb l'avantguarda de les altres arts i en aquest sentit resulta significativa la col·laboració de personatges com el poeta Brossa, el compositor Mestres Quadreny i artistes plàstics com Tàpies o Ponç. Preu de l'entrada: 3 euros · Aturats, estudiants i Carnet Jove: 2 euros
  A les 5 de la tarda i a 2/4 de 8 del vespre, al Parc Esportiu del Reguer
  Hi haurà regals sorpresa a les millors disfresses que assisteixin a les funcions, gentilesa del Gran Circ Italià. Telèfon de reserves: 636 006 478. Entrades des de 8 euros. Telentrada. Descomptes del 50% en el preu de les entrades a través de www.atrapalo.com
  Teatre: Mum's dins la caixa amb La Coctelera del Grup de Teatre BAT
  Un Mum és un ésser curiós, entremaliat, divertit i sorprenent. La seva filosofia és viure passant-s'ho bé. Però no tot serà un bonic camí per aquests éssers, una part fosca i malvada els pot posseir. Aquest és el plantejament d'un espectacle original i dinàmic amb música, expressió i dansa.
  A les 12 del migdia i a les 6 de la tarda, al Parc Esportiu del Reguer
  Telèfon de reserves: 636 006 478. Entrades des de 8 euros. Telentrada. Descomptes del 50% en el preu de les entrades a través de www.atrapalo.com
  Teatre infantil: Giramondo amb El Negro y El Flaco
  Fundació La Xarxa ofereix una nova temporada d'espectacles adreçats als menuts de casa. El cicle proporciona estones de diversió alhora que desperta la imaginació dels infants. Ara és el torn de Giramondo, muntatge de pallassos a càrrec d'El Negro y El Flaco, arribats des d'Itàlia. Amb el seu humor senzill i directe, números de risc i malabarismes, entusiasmaran el públic. Un espectacle trepidant a ritme de tarantel·la on la poesia també hi és present. Preu: 4 euros
  Sessió de ball amb Joan Carbonell
  Carnestoltes 2010: Sopar de Dijous Gras amenitzat per l'Orquestra Glacé
  Combinat de truites, botifarra d'ou, botifarra negra, amanida i coca de llardons. Preu: 13 euros (socis del Centre Cultural de Tàrrega) i 15 euros (no socis). Tiquets a la venda a Cistelleria Grau (carrer de Santa Anna).
  Carnestoltes Infantil 2010 amb l'espectacle On es canta s'hi pot viure a càrrec de Roger Canals, amb xocolatada i coca per a tothom
  Capitalismo, una historia de amor de Michael Moore (EUA, 2009)
  El sempre polèmic Michael Moore denuncia en aquest nou documental els abusos del sistema capitalista de Wall Street, en una mirada que analitza la crisi financera mundial i l'economia nord-americana en plena transició entre les administracions d'Obama i Bush. Preu: 5 euros
  Carnestoltes 2010: rua de comparses, arribada de Lo Rei, lectura del sermó, pujada del ruc al campanar, sopar, concurs i ball de disfresses
  · Rua de comparses (A les 7 de la tarda, pel centre de la ciutat)
  Sortida de la comitiva des de l'Hort del Barceloní i desfilada pel carrer de Joan Maragall, plaça del Carme i carrer d'Agoders fins arribar a la plaça Major.
  · Arribada de Lo Rei Carnestoltes, lectura del sermó i pujada del ruc al campanar
  Lo Rei arribarà a la plaça Major i s'adreçarà als targarins i targarines amb un corrosiu sermó on es farà ironia dels temes d'actualitat. Complint amb la tradició dels últims quatre anys, es tornarà a fer pujar el ruc al campanar de l'Església Parroquial perquè es mengi el lletsó.
  · Sopar – espectacle (A les 10 de la nit, a l'Espai MerCAT)
  Sopar – espectacle presidit per Lo Rei. Els tiquets es poden adquirir anticipadament a la Regidoria de Cultura. També a l'Espai MerCAT, el mateix dia del sopar.
  · 6è. Concurs de Disfressa Individual i ball (A les 12 de la nit, a l'Espai MerCAT)
  A càrrec de DJ Jorlin. Ball gratuït.
  Carnestoltes 2010: enterrament de la sardina
  Ajuda a Reconstruir Haití · Fem un Febrer Solidari
  Conferència: Haití, abans i després del terratrèmol
  Amb Xavier Adsarà, director de la Fundación Nuestros Pequeños Hermanos
  Tàrrega se solidaritza amb els damnificats pel terratrèmol d'Haití i convoca tot un mes d'activitats per recaptar fons benèfics per pal·liar les necessitats bàsiques i ajudar a reconstruir el país. Estigueu atents al web www.tarrega.cat
  A bout de souffle de Jean-Luc Godard (França, 1960)
  Amb Jean-Paul Belmondo i Jean Seberg
  Continua aquesta selecció de les millors pel·lícules en blanc i negre de tots els temps que arriba enguany a la seva quarta temporada. Títols mítics del setè art, alguns difícils de poder visionar en sales o televisió, oferts en versió original subtitulada. A bout de souffle, també coneguda com Al final de la escapada, és un film emblemàtic de la nouvelle vague francesa. Michel és un figurant de cinema admirador de Bogart que, després de robar un cotxe a Marsella, mata fortuïtament un motorista de la policia camí de París. Allà va a la recerca de Patricia, una jove burgesa americana i aspirant a escriptora que ven el Herald Tribune pels Camps Elisis. Gratuït
  Homenatge als represaliats pel franquisme a Tàrrega
  A les 7 de la tarda, a la Casa Consistorial (plaça Major)
  Organitza: Ajuntament de Tàrrega i Memorial Democràtic de la Generalitat de Catalunya
  Aquest és un dels 25 homenatges que el Govern català tributa arreu de Catalunya als represaliats pel franquisme. L'historiador targarí Gerard Corbella exposarà com es va aplicar a les nostres contrades la depuració ideològica per part del règim, que motivà molts empresonaments atemptant contra les llibertats d'acció i pensament. A l'acte assistiran alguns dels represaliats a Tàrrega i comarca, als quals se'ls lliurarà un document simbòlic signat pel president de la Generalitat, José Montilla, i el conseller d'Interior, Joan Saura, "en reconeixement a la contribució a la causa de la llibertat i la democràcia durant la Guerra Civil i la dictadura franquista". Aquest sentit acte de memòria històrica s'arrodonirà amb una actuació a càrrec d'alumnes de l'Escola Municipal de Música de Tàrrega.
  Temporada de Teatre 2009·2010: La apoteosis necia
  Producció d'El Cansancio amb Berto Romero
  Acompanyat del guitarrista Iván Rodríguez "El Lagarto"
  El Teatre Ateneu de Tàrrega tanca la Temporada de Teatre 2009·2010 amb aquest show còmic que dirigeix i protagonitza el televisiu Berto Romero. S'hi combina monòlegs humorístics amb música en directe, explorant un sentit de l'humor inspirat en el surrealisme, el cinisme i la crítica social. La apoteosis necia segueix la trajectòria vital d'un personatge a través de les seves desgràcies personals, els fracassos amorosos i les fallides laborals, en un muntatge ple de sorpreses, cançons i divertides reflexions sobre la vida. Més de 20.000 espectadors avalen l'èxit d'aquest monòleg que confirma Berto Romero com un dels showmans per excel·lència del moment, popularitzat a través del mitjà televisiu però mantenint-se igual de captivador dalt un escenari. Una hilarant cloenda del cicle teatral targarí que ens deixarà un bon somriure a la boca.
  Consulteu el web www.tarrega.cat/teatreateneu
  Concert de Comandante Rock & John John Grassonet
  Tàrrega ha incorporat una nova cita al seu calendari cultural. Es tracta d'aquest cicle de concerts a càrrec de cantautors lleidatans, el darrer dissabte de cada mes fins al 29 de maig. La Societat Ateneu i l'Associació Cultural Nous Espais coorganitzen la iniciativa, que compta amb el suport de la Regidoria de Cultura. Els responsables volen apropar al públic les composicions d'autor en un format reduït i íntim. Ens proposen aquest mes un recital del cantautor Comandante Rock, l'àlies artístic de Xavier Mayora, de La Figuerosa. Cançó protesta, reivindicativa i combativa. La vetllada es completarà amb el country de John John Grassonet, procedent de la comarca del Pla d'Urgell. Preu: 3 euros.
  Teatre infantil: Titiritriki amb Zum Zum Teatre
  Clausura del cicle d'enguany amb aquest meritori muntatge teatral. Un vell carro de comediants arriba al poble tot rememorant l'ús del teatre del segle XVI. Els còmics ambulants van recorrent el món explicant contes, llegendes i històries que han sobreviscut al pas del temps. Preu: 4 euros
  Fins al 7 de febrer, al Museu Comarcal de l'Urgell (carrer de La Font)
  De dilluns a dissabte, de 19 a 21 h. · Diumenges i festius, de 12 a 14 h. i de 19 a 21 h.
  10a. Setmana del Llibre Infantil i Juvenil a les Terres de Ponent
  Mostra bibliogràfica que enguany es dedica al procés d'aprenentatge de l'escriptura. S'exposa un recorregut a través de la literatura infantil i juvenil que posa de relleu com els signes de l'escriptura formen part de les nostres vides: des dels abecedaris fins a suports de comunicació quotidians com cartes, diaris personals, mails o xats.
  Fins al 7 de febrer, a la Biblioteca Central Comarcal (plaça de Sant Antoni)
  · Dilluns i dijous, de 9 a 15 h.
  · Dimarts, dimecres i divendres, de 15 a 20:30 h.
  · Dissabte, de 10 a 14 h.
  9è. Cicle d'Art Contemporani: Instal·lació Xesto baleiro de Tadeusz
  Del 12 al 28 de febrer, a la Sala Marsà de la Casa de Cultura (Carrer de la Vilanova)
  La Sala Marsà de Tàrrega dóna veu a propostes artístiques d'avantguarda, transgressores en el seu format d'instal·lació plàstica. El cicle s'obre amb Xesto baleiro (en gallec "gest buit"), treball de Tadeusz que reflexiona sobre el concepte de l'absència, del nihilisme, del no-res.